b'\n_START_ARTICLE_\nGustav Pirc\n_START_SECTION_\n\xc5\xbdivljenje in delo\n_START_PARAGRAPH_\nGustav Pric se je rodil na dan\xc5\xa1njem Mestnem trgu v \xc5\xa0kofji Loki o\xc4\x8detu Mateju, obratnemu direktorju in materi Katarini roj. Hartl._NEWLINE_\xc5\xa0tudiral je kmetijstvo na vi\xc5\xa1ji \xc5\xa1oli v De\xc4\x8dinu-Libercu na \xc4\x8ce\xc5\xa1kem. Po dokon\xc4\x8danih \xc5\xa1tudijah in praksi je bil leta 1880 (ali 1882) imenovan za in\xc5\xa1truktorja in upravnika vinogradov Kmetijske \xc5\xa1ole na Slapu v Vipavi. Leta 1884 je bil imenovan za potujo\xc4\x8dega u\xc4\x8ditelja kmetijstva, leta 1900 je postal ravnatelj Kranjske kmetijske dru\xc5\xbebe, leta 1919 se je upokojil in leta 1921 je posatal dru\xc5\xbebin predsednik, kar je ostal do smrti._NEWLINE_Prizadeval si je za izbolj\xc5\xa1anje razmer v kmetijstvu na Kranjskem in za odpravo vra\xc5\xbe in maza\xc5\xa1tva pri zdravljenju \xc5\xbeivine. Sku\xc5\xa1al je uvesti sodobne pripomo\xc4\x8dke in na\xc4\x8dine zdravljenja \xc5\xbeivali._NEWLINE_V letih 1884-1917 je urejal Kmetovalca in med 1884-1893 Novice. V obeh listih je objavil veliko strokovnih \xc4\x8dlankov.'